દેશની રાજધાની દિલ્હી અને એનસીઆરના બીજા શહેરોમાં છવાયેલ સ્મોગ જલ્દી ઓછા થવાના અણસાર છે તેવી સંભાવના હવામાન વિભાગે જણાવી છે. શનિવાર અને રવિવારે સ્મોગને કારણે વિઝિબિલિટી 500 મીટરથી પણ ઓછી થઇ ગઇ હતી. રવિવારે દિલ્હીના મુખ્યમંત્રી અરવિંદ કેજરીવાલે રાજધાનીની હવા ખરાબ થવા માટે પડોશી રાજ્યોમાં ખેડૂતોએ પાક અને પૂળા બાળ્યા હોવાનું કારણ જણાવ્યુ હતુ. નાસા તરફથી જારી કરવામાં આવેલ તસવીરો પરથી પણ એ સ્પષ્ટ થયુ કે ગયા સપ્તાહમાં દિલ્હીની આસપાસના વિસ્તારમાં આગ લાગવાથી થયેલા ધૂમાડાએ પણ મુસીબતમાં વધારો કર્યો. સિસ્ટમ ઓફ એર ક્વોલિટી એંડ વેધર ફોરકાસ્ટિંગ એંડ રિસર્ચ (SAFAR) એ જણાવ્યુ કે સોમવારે પર્ટિક્યુલેટ મીટર (PM) 2.5 નું સ્તર 613 માઇક્રોગ્રામ પ્રતિ ક્યૂબિક મીટર રહેશે કે જે રવિવારે 588 માઇક્રોગ્રામ પ્રતિ ક્યૂબિક મીટર હતુ.